**აზერბაიჯანის უნივერსიტეტი** (აზერ. Azərbaycan Universiteti; **AU**) — კერძო სასწავლო დაწესებულება ბაქოში, აზერბაიჯანში.

ისტორია
-------

აზერბაიჯანულ კერძო უმაღლეს სასწავლებლებს საფუძველი სწორედ აზერბაიჯანის უნივერსიტეტმა ჩაუყარა. აზერბაიჯანის პირველი კერძო უნივერსიტეტი - აზერბაიჯანის უნივერსიტეტი დაარსდა 1991 წელს ფილოსოფიის მეცნიერებათა დოქტორის, პროფესორ სალაჰადინ ხალილოვის მიერ. 

სახელმწიფო უმაღლესი საექსპერტო კომისიის გადაწყვეტილებით აზერბაიჯანის უნივერსიტეტი ოფიციალურად დარეგისტრირდა როგორც სასწავლებელი 1993 წლის 3 მარტს, ხოლო 1993 წლის 8 აპრილს, განათლების სამინისტროს კოლეგიის გადაწყვეტილებით, მიენიჭა N01 ხარისხის სერთიფიკატი. 

აზერბაიჯანის რესპუბლიკის მინისტრთა კაბინეტის 1995 წლის 4 მარტის No 72 გადაწყვეტილებით უნივერსიტეტი დარეგისტრირდა როგორც აზერბაიჯანის არასახელმწიფო სასწავლო დაწესებულება და ინგლისურენოვანი გიმნაზია, მას ასევე მიენიჭა კოლეჯის სტატუსი.

აზერბაიჯანის რესპუბლიკის განათლების სამინისტროს აკრედიტაციის კომისიის გადაწყვეტილებით, იგი 2009 წლის 24 თებერვლის No 213 ბრძანებით, ის კვლავ უმაღლესი საგანმანათლებლო დაწესებულება გახდა. მოგვიანებით, განათლების მინისტრის No929 ბრძანების მიხედვით უნივერსიტეტს ეს სტატუსი დამატებით ხუთი წლით შეუნარჩუნდა. 2016 წლის 24 თებერვალს, აზერბაიჯანის რესპუბლიკის ეკონომიკის სამინისტრომ ნება დართო აზერბაიჯანის უნივერსიტეტს უმაღლესი სასწავლებლის სტატუსით განუსაღვრელი ვადით ემუშავა.

აკადემიური ინფორმაცია
---------------------

უნივერსიტეტში 19 განყოფილებაზე 1 099 სტუდენტი სწავლობს. 
უნივერსიტეტში სწავლება სამ ენაზე: აზერბაიჯანულ, ინგლისურ და რუსულ ენებზე მიმდინარეობს. ბიზნესის ადმინისტრირების ბაკალავრიატის სტუდენტები დამატებით, მეორე უცხო ენას სწავლობენ, რომელთა შორის ინგლისურის გარდა შეიძლება იყოს: ფრანგული, გერმანული, არაბული და თურქული. მეორე უცხო ენას სტუდენტები თავიანთი სურვილიდან გამომდინარე ირჩევენ.

რექტორები
---------

* სალაჰადინ ხალილოვი - აზერბაიჯანის უნივერსიტეტის რექტორი 2007 წლამდე.

* აკიფ მუსაევი - აზერბაიჯანის უნივერსიტეტის რექტორი 2007 წლიდან 2011 წლამდე.

* ასლან გაჰრამანლი - აზერბაიჯანის უნივერსიტეტის რექტორი 2011-2012 წლებში.

* ელდარ გაჰრამანოვი - 2012 წლის 1 მაისიდან - 2015 წლის 26 იანვრამდე აზერბაიჯანის უნივერსიტეტის რექტორი.

* ფარიდ აჰმადოვი - 2015 წლის 28 იანვრიდან - 2017 წლის 13 მარტამდე აზერბაიჯანის უნივერსიტეტის რექტორი.

* საადატ ალიევა - 2017 წლის 13 მარტიდან - დღემდე უნივერსიტეტის რექტორია.

იხილეთ აგრეთვე
--------------

* აზერბაიჯანის განათლების სამინისტრო

* განათლება აზერბაიჯანში

რესურსები ინტერნეტში
--------------------

* აზერბაიჯანის უნივერსიტეტის ოფიციალური ვებ-გვერდი
*

სქოლიო
------

1. ↑

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
აზერბაიჯანის უნივერსიტეტები |
| --- |
|  |
| საჯარო | 
* აზერბაიჯანის არქიტექტურისა და მშენებლობის უნივერსიტეტი
* აზერბაიჯანის დიპლომატიური აკადემია
* აზერბაიჯანის სამედიცინო უნივერსიტეტი
* საჯარო ადმინისტრირების აკადემია
* აზერბაიჯანის სოფლის მეურნეობის სახელმწიფო უნივერსიტეტი
* აზერბაიჯანის სახელმწიფო ეკონომიკური უნივერსიტეტი
* აზერბაიჯანის სახელმწიფო საზღვაო აკადემია
* აზერბაიჯანის ნავთობისა და მრეწველობის სახელმწიფო უნივერსიტეტი
* აზერბაიჯანის კულტურისა და ხელოვნების სახელმწიფო უნივერსიტეტი
* აზერბაიჯანის ტექნიკური უნივერსიტეტი
* აზერბაიჯანის ენების უნივერსიტეტი
* ბაქოს მუსიკალური აკადემია
* ბაქოს სლავური უნივერსიტეტი
* ბაქოს სახელმწიფო უნივერსიტეტი
* განჯის სახელმწიფო უნივერსიტეტი
* ლენქორანის სახელმწიფო უივერსიტეტი
* მინგეჩაურის პოლიტექნიკური ინსტიტუტი
* ნახიჩევანის სახელმწიფო უნივერსიტეტი
* სუმგაითის სახელმწიფო უნივერსიტეტი
 |
|  |
| კერძო | 
* აზერბაიჯანის უნივერსიტეტი
* ბაქოს ევრაზიული უნივერსიტეტი
* ხაზარის უნივერსიტეტი
* კავკასიის უნივერსიტეტი
* დასავლეთ კასპიური უნივერსიტეტი
 |

 |